АҞӘА, ԥхынгәы 3 – Sputnik. Адлертәи аӡбарҭа Аԥсны атәылауаҩ аконтрабандазы еилаӡарала хышықәса иқәнаҵеит.
34 шықәса зхыҵуа Колоџьиан А.А. аушьҭырҭатә ҭыԥ "Адлер" аҟны даанкылан 2018 шықәса цәыббрамзазы. Иара аҳәаа иахигон 12 кьыла иҟаз абарзал-ԥсыӡ ачемодан иҭаҵаны.
Аԥсыӡ Азовтәи аҭҵаарадырратә институт ахь ишьҭын аихтиологиатә експертизазы. Аҟазауаа ишьақәдырӷәӷәеит инашьҭыз аԥсыӡ хкы бырзалуп ҳәа. Абарзал-ԥсыӡ Ашәҟәы ҟаԥшь иануп, реиҳа хәызмоу аӡтәы ԥсабаратә беиарақәа ирхыԥхьаӡалоу Асиа иаҵанакуеит иаҵанакуеит, "аӡра ихықәгылоу ахкқәа" рахь иԥхьаӡоуп.
Колоџьиан А.А. иганахьала ашьаус хацыркын. Адлертәи аӡбарҭа Аԥсны атәылауаҩ аконтрабандазы еилаӡарала ихақәиҭра далырхәдааны хышықәса иқәнаҵеит.